CELEX: 62018TN0020
Language: hr
Date: 2018-01-17 00:00:00
Title: Predmet T-20/18: Tužba podnesena 17. siječnja 2018. – CV protiv Komisije

26.3.2018   
            
            
               HR
            
            
               Službeni list Europske unije
            
            
               C 112/34
            
         Tužba podnesena 17. siječnja 2018. – CV protiv Komisije
   (Predmet T-20/18)
   (2018/C 112/44)
   Jezik postupka: francuski
   
      Stranke
   
   
      Tužitelj: CV (zastupnik: F. Moyse, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijane odluke od 15. i 20. ožujka 2017. i 18. listopada 2017.;
            
         
               —
            
            
               tužitelju dosudi iznos od 1 475 eura na ime imovinske štete uvećan za zakonsku zateznu kamatu po stopi od 2,25 % koja počinje teći od isplate navedenog iznosa, podredno, od dana podnošenja prigovora, podredno, od dana podnošenja tužbe, kao i iznos od 1 eura na ime neimovinske štete;
            
         
               —
            
            
               Komisiji naloži snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
               1.
            
            
               Prvi tužbeni razlog, koji se temelji na nepravilnostima upravnog postupka koji je prethodio donošenju spornih odluka, uključujući one liječničkog povjerenstva, kojima je odbijen tužiteljev zahtjev za priznavanje profesionalnog izvora bolesti i kojima mu je naloženo plaćanje troškova i naknada članovima liječničkog povjerenstva.
            
         
               2.
            
            
               Drugi tužbeni razlog, koji se temelji na očitoj pogrešci u ocjeni koju je u svojim izvješćima počinio liječnik.
            
         
               3.
            
            
               Treći tužbeni razlog, koji se temelji na nedostatnom obrazloženju pobijanih odluka.